open-index/open-wikipedia-markdown huggingface dataset:
Petar X. Dišković

**Petar X. Dišković** (**Petar Grubonić**) (Stari grad (Pag), 2. pol. 14. st. - Split, 30. prosinca 1426.), hrvatski svećenik i splitski nadbiskup i metropolit (1413.-1426.).

Rodio se u obitelji Grubonić, odvjetku plemenitog roda Diškovića. Ušao je u dominikanski samostan u ranoj mladosti, a nakon svećeničkog ređenja boravio je po samostanima u Italiji. Godine 1406. papa Grgur XII. (1406.-1415.) imenovao ga je biskupom grada Faenze u Italiji, a 1409. prisustvovao je crkvenom koncilu u Pisi.

Godine 1412. odrekao se časti biskupa Faenze zbog imenovanja na čast splitskog nadbiskupa i metropolita. Međutim, nadbiskupiju je preuzeo tek 1420. godine, a u međuvremenu je vjerojatno boravio na rodnom Pagu, gdje je sagradio palaču.

Nadbiskup Dišković prihvatio je za boravka u Italiji kulturne ideje renesanse, zanimao se za antičku književnost, ali i za domaću povijest o čemu svjedoči njegov rukopis sačuvan u prijepisu iz 17. stoljeća pod naslovom *Della venuta de Slavi in Europa, re di Dalmazia, et incominciamento della Messa illirica*.

Za vrijeme svog pontifikata u Splitu, nadbiskup Petar je dao izgraditi oltar sv. Dujma i proširiti nadbiskupsku mensu.

## Vanjske veze
* Uz 550. obljetnicu smrti splitskog nadbiskupa Petra Grubonića

{{mrva-biog-hrvatska]]
Honorije II., nadbiskup

**Honorije II.** (lat. *Honorius Iunior*) (2. pol. 5. st. - sredina 6. st.), salonitanski nadbiskup i metropolit (528.-547.) za čijeg su pontifikata održana dva značajna salonitanska crkvena sabora. Prvi crkveni sabor održao se 15. srpnja 530., a drugi 4. svibnja 533. godine.
Žnjan

**Žnjan** ili **Žnjan-Pazdigrad** je gradski kotar na istočnom dijelu grada Splita. Obuhvaća područje omeđeno sa sjevera *Ulicom kralja Stjepana Držislava* od spajanja sa *Žnjanskom ulicom* do K.O. Stobreč; s istoka granicom K.O. Split i K.O. Stobreč; s juga morskom obalom od ušća potočića Žnjan do točke gdje se spajaju K.O. Stobreč i more i sa zapada Žnjanskom ulicom od Ulice kralja Stjepana Držislava do mora.

Na žnjanskom su platou hrvatski hodočasnici dočekali papu Ivan Pavao II. kad je bio u Splitu, a danas je mjestom prigodnih okupljanja kršćanskih obitelji.

## Napomene

## Vanjske veze
* Gradski kotar Žnjan-Pazdigrad
Biokovski dekanat

**Biokovski dekanat** je teritorijalno-pastoralna jedinica u sastavu Splitsko-makarske nadbiskupije. Obuhvaća jedanaest župa, koje se većim dijelom nalaze u zaleđu Biokova, po kome je dekanat dobio ime, a manjim dijelom u zaleđu planine Rilića.

Dekantu pripadaju sljedeće župe:
* Dusina (Veliki Prolog)
* Kozica
* Orah
* Poljica Vrgorska
* Rašćane
* Ravča
* Staševica (nekadašnja Pasičina)
* Stilja
* Vrgorac
* Zavojane
* Župa Biokovska

Za većinu navedenih župa upravno i političko središte je Vrgorac. Staševica pripada općini Ploče, a Župa Zagvozdu. Sve župe, izuzevši Staševicu, pripadaju Splitsko-dalmatinskoj župniji. Staševica pripada Dubrovačko-neretvanskoj županiji.

## Povijest dekanata

Dekanat je osnovan 1954. godine od župa koje su do tada najvećim dijelom pripadale makarskom dekanatu. Dvije su župe pripadale imotskom dekanatu: Rašćane i Župa, te Staševica (Pasičina), koja je do tada pripadala neretvanskom dekanatu. Dekanat je osnovan iz pastoralnih razloga, odnosno zbog udaljenost zabiokovskih župa i slabe prometne povezanosti među župama i sa sjedištem dekanata u Makarskoj.

Biokovski dekanat graniči s dekanatima: makarskim, imotskim i neretvanskim, a između imotskog i neretvanskog dekanata granica ide državnom granicom prema Hercegovini.

Služba dekana u ovom dekanatu nije vezana uz jedno župno središte, nego tu su službu obnašali župnici iz raznih župa. Prvi dekani bili su kratkotrajni župnici u Ravči: don Ljubomir Madunić (1954.-1955.) i don Danko Vlašić (1956.-1957.). Poslije njih  dekani su bili župnici iz Oraha (don Kajo Marović), Vrgorca (fra Ivan Glibotić), Župe Biokovske (don Ante Dukić), Vrgorca (fra Vjeko Vrčić) te župnici Dusine-Velikog Prologa (don Stjepan Barišić i don Mladen Margeta).. Od prosinca 2015. godine do svoje iznenadne smrti 28.studenoga 2017. , službu dekana vršio je župnik župe Staševica fra Vinko Prlić, a od kolovoza 2018., dekan je fra Ivica Omazić, vrgorački župnik.

## Napomene

## Vanjske veze

* Biokovski dekanat
Kliški dekanat

**Kliški dekanat** je teritorijalno-pastoralna jedinica u sastavu Splitsko-makarske nadbiskupije. Osnovan je 25. kolovoza 1964. od župa koje su se do tada nalazile u sastavima Solinskog i Cetinskog dekanata.

Dekanat se sastoji od 12 župa: Bisko, Dicmo Donje, Dicmo Gornje, Dugopolje, Klis, Konjsko, Koprivno, Kotlenice, Muć Donji, Muć Gornji, Neorić i Prugovo. Sve župe nalaze se u Splitsko-dalmatinskoj županiji, a župsku službu obavljaju svjetovni svećenici, izuzevši župu Prugovo koju vode franjevci Provinicije Presvetog Otkupitelja.
Sforza Ponzoni

**Sforza Ponzoni** (lat. *Sfortia Ponzonus*; Venecija, 6. rujna 1581. – Venecija, 27. listopada 1640), talijanski svećenik, splitski nadbiskup i metropolit te *[[primas]] Dalmacije i čitave Hrvatske* (1616–1640). Godine 1630. pozvao je brata, slikara Mateja u Split da ukrasi splitsku katedralu.
Visoka (Split)

**Visoka** je splitski gradski kotar.

## Znamenitosti
* Crkva Presveta Srca Isusova

## Obrazovanje
* Osnovna škola Visoka

## Vanjske veze

* Gradski kotar Visoka
Bartol II. Averoldo

**Bartolomej Averoldo** (Brescia, Italija, oko 1430. — Venecija, prije 15. veljače 1503.), talijanski svećenik, splitski nadbiskup i metropolit (1479.-1503.). Potjeće iz plemićke obitelji.

Studirao je filozofske i teološke discipline u Bologni, nakon čega je stupio u benediktinski red i postao opat u Leni kod Brescije, gdje je redigirao statute rodnoga grada i osnovao akademiju *Vertumnorum*.

Proglašen je za splitskog nadbiskupa 1479. godine, no u Split je došao tek 1483. godine i nije se dugo zadržao. Većinom je boravio u Italiji, a nadbiuskupijom su upravljali vikari. Za vrijeme boravka u gradu sredinom 90-ih 15. stoljeća, zavadio se sa splitskim kaptolom koji ga je tužio Svetoj Stolici. Budući da je presuđeno u korist kaptola, uvrijeđeni se nadbiskup nije više htio vratiti u grad, unatoč pozivima.

## Napomene

## Vanjske veze
* Bartolomej Averoldo - Hrvatski biografski leksikon
Juraj Carić (biskup)

**Juraj Carić** (Svirče na Hvaru, 20. travnja 1867. - Split, 17. svibnja 1921.), hrvatski svećenik i  (1918.-1921.).

Za vrijeme Austro-Ugarske odlikovan je *Ordenom za zasluge Crvenog križa II. reda* i *Komanderskim križom reda Franje Josipa sa zvjezdama*.

## Biografija

Gimnaziju je završio 1884. godine u Splitu, potom odlazi u Zadar na studij bogoslovije 1884.-1888., koji nastavlja u Zavodu sv. Augustina u Beču, gdje je postigao doktorat s tezom *Sanctorum patrum et theologorum scolasticorum doctrina de usura exponitur et vindicatur*.

U periodu 1892.-1894. kateheta je na višoj gimnaziji u Zadru, a zatim i predavač filozofske propedeutike (1893.-1894.). Uz to predaje od 1892. do 1893. godine crkvenu povijesti i kanonsko pravo te od 1894. do 1896. dogmatiku i osnovno bogoslovlje na zadarskoj bogosloviji. U razdoblju 1902.-1906. bio je ravnatelj zadarskog sjemeništa Zmajević.

Godine 1906. imenovan je prepozitom Kaptola u Makarskoj i generalnim vikarom za područje splitskoj pridružene Makarske biskupije. Dana 8. prosinca iste godine zaređen je u Rimu za pomoćnog biskupa.

Angažirao se 1910. za dolazak milosrdnica iz Zagreba, koje su na njegov poticaj otvorile prvu žensku srednju školu u Makarskoj i dječji vrtić.

Poslije smrti splitskog biskupa Antuna Đivoja preuzeo je 1918. godine splitsko-makarsku biskupiju.

Dana 24. listopada 1918. uputio je poslanicu svećenstvu koje poziva da se pridržava naredbi Narodnog vijeća u Zagrebu. Razvio je intenzivnu djelatnost protiv talijanskih pretenzija na Jadran i političke realizacije Londonskog ugovora iz 1915. godine.

Od veljače do početka travnja 1919. boravio je s dr. K. Eterovićem i don Franom Bulićem na Mirovnoj konferenciji u Parizu, gdje je obavio mnoge razgovore te uputio niz pisama, promemorija i memoranduma ministrima vanjskih poslova SAD-a R. Lasingu, Velike Britanije Arthuru Jamesu Balfouru (1848.-1930.) i Francuske Stéphenu Pichonu (1857.-1933.), Wilsonovom adjudantu E. M. Hausu te predsjedniku SAD-a Woodrowu Wilsonu (1856.-1924.), crkvenim dostojanstvenicima, maršalu Ferdinandu Fochu (1851.-1929.) i brojnim drugim ličnostima.

Iako je djelovao neovisno o Delegaciji Kraljevine SHS, savjetovao se s Antom Trumbićem (1864.-1938.) i Josipom Smodlakom (1969.-1956.), međutim nakon svog memoranduma od 23. ožujka, došao jke u sukob s delegacijom.

U memorandumu poslanom papi Benediktu XV. (1914.-1922.) iz 1919. godine, biskup Carić se založio za uporabu glagoljice i slavenskog jezika u liturgiji. Zaslužan je i za uređenje marijanskog svetišta u Vepricu.

## Napomene

## Literatura

* *Hrvatski biografski leksikon, Leksikografski zavod Miroslava Krleže, Zagreb, 1989.* 
* *Jurišić, Šimun, Glasoviti Splićani, Logos, Split, 2008.*
Poljički dekanat

**Poljički dekanat** je teritorijalno-pastoralna jedinica u sastavu Splitsko-makarske nadbiskupije. Dekanat je osnovao splitsko-makarski biskup Frane Franić 21. rujna 1957. godine u povijesnim granicama nekadašnje Poljičke Republike s ciljem čuvanja uspomene na tu srednjovjekovnu društveno-političku kneževinu. Povod osnivanja novog dekanata bila je 150 obljetnica od ukinuća Poljičke Republike od strane francuskih okupacijskih postrojbi 1807. godine.

Jugoistočna granica dekanata ide tokom rijeke Cetine ispod Garduna do ušća, a jugozapadna ide tokom Žrnovnice do njezina izvora te se od Mosora spušta natrag na Cetinu ispod Garduna.

Dekanat se sastoji od 19 župa: Donji Dolac, Dubrava, Duće, Dugi Rat, Gata, Jesenice, Kostanje, Ostrvica, Podgrađe, Podstrana, Priko-Omiš, Sitno Donje, Sitno Gornje, Srijane, Srinjine, Strožanac-Podstrana, Trnbusi, Tugare i Zvečanje. Svim župama upravljaju svjetovni svećenici i nalaze se unutar Splitsko-dalmatinske županije.

## Historija

Prvi poznati stanovnici toga kraja bili su Iliri, što potvrđuju ostaci gomila i gradina. Hrvati su u ove krajeve doselili u 7. stoljeću. Za vrijeme višestoljetne turske okupacije domaći svećenici glagoljaši imali su značajnu ulogu u očuvanju katoličke vjere među tamošnjim stanovništvom. U svrhu očuvanja tamošnjeg stanovništva, splitski nadbiskup Ivan Dominik Foconio (1575.-1602.) osnovao je nešto prije 1579. godine dekanat za glagoljaške župe pod turskom vlašću u Poljicima i Radobilji, prvi u splitskoj nadbiskupiji i jedini do 1834. godine.

Kada je splitsko-makarski biskup Pavao Klement Miošić (1829.-1837.) razdijelio biskupiju 1834. godine na sedam dekanata, ukinut je dotadašnji dekanat i poljičke župe su podijeljene između tri novoutemeljena dekanata: splitskog, omiškog i sinjskog. Splitskom dekanatu pripale su župe Podstrana, Jesenice, Srinjine, Sitno Donje i Sitno Gornje, sinjskom Donji Dolac, Srijane i Trnbusi, a omiškom Duće, Tugare, Dubrava, Gata, Kostranje, Ostrvica, Podgrađe i Zvečanje.

## Napomene

## Literatura

* *Vidović, Mile, Splitsko-makarska nadbiskupija: župe i ustanove, Crkva u svijetu, Split, 2004.*
Jakobin Badoer

**Jakobin Badoer** (lat. *Jacobinus Baduarius*) (Venecija, oko 1400. – Split, 1451), talijanski svećenik, splitski nadbiskup i metropolit (1439–1451).

Bio je kanonik u Padovi, a kasnije arhiprezbiter crkve Sv. Stjepana u Veroni. Na njegovo traženje izdao je hrvatsko-dalmatinski ban Petar Talovac 1444. godine, ispravu kojom je Splitskoj nadbiskupiji vraćeno pravo na desetinu s cetinskog i kliškog područja. Za njegova biskupovanja ugovoreno je s Jurjem Dalmatincem 1448. godine podizanje kapele i novog oltara Sv. Staša u splitskoj katedrali. Splitskom Kaptolu ostavio je znakove svoje službe (mitru, štap, križ). Sahranjen je u splitskoj katedrali.

## Napomene

## Vanjske veze
* Jakobin Badoer - Hrvatski biografski leksikon
Leonard Bondumier

**Leonard Bondumier** (lat. *Leonardo Bondumerius*; Venecija, oko 1608. – Venecija, poslije siječnja 1668), talijanski svećenik, splitski nadbiskup i metropolit (1641–1667/8).

Potomak je mletačke plemićke obitelji. Stekoa je doktorat iz državnog i crkvenog prava. Imenovan je za splitskog nadbiskupa i metropolita 1641. godine i nakon nepunih pet godina zatražio je od Svete Stolice razriješenje od dužnosti zbog teških prilika u Splitu za vrijeme Kandijskog rata. Međutim, nije mu bilo udovoljeno pa je morao ostati u gradu. Godine 1653. održao je crkvenu sinodu u Splitu, a poslao je u Rim i tri izvješća o stanju u nadbiskupiji. Godine 1661. otišao je u Veneciju zbog narušenog zdravstvenog stanja i nije se više vraćao u Split.

## Vanjske veze
* Leonardo Bondumier - Hrvatski biografski leksikon]
Kavanjin

**Kavanjin** (*Cavagnini*, *Cavagini*), splitska plemićka obitelj podrijetlom iz mjesta Castrazzone u sjevernoj Italiji. Članovi obitelji doselili su se 1605. godine u Split i postali poduzetnici u trgovačkom poslovanju između Venecije i Osmanskoga Carstva. U trgovačkom poslovanju najviše se istaknuo Marko Kavanjin koji je ženidbom s plemkinjom Marijetom Božićević-Nadali stekao kuću i posjede u Sutivanu na Braču. Markov sin, Jerolim (1641.-1714.) bio je hrvatski književnik i historiograf. Obitelj je 1671. godine zadobila plemstvo, a u muškoj lozi izumrla je Jerolimovom smrću 1714. godine.

Godine 1709. udajom Jerolimove kćeri Elizabete s plemićem iz obitelji Capogrosso, nastao je ogranak ogranak *Capogrosso-Kavanjin*.

## Napomene

## Vanjske veze

* Kavanjin - Hrvatska opća enciklopedija
KK Dalvin

Košarkaški klub iz Splita.

Boja dresova je plava. 

Natječe se u košarkaškoj A2 ligi Jug.
Glavni trener je Mirko Gašpar.

Nadimak kluba je "vinari". Dalvin je kratica od Dalmacijavino, tvrtka koja je bila dugogodišnji pokrovitelj ovog kluba. KK Dalvin je bio prvi klub koji je u bivšoj državi imao "američke" dresove.

Najljepše trenutke klub je imao krajem 70-ih kada se plasirao u prvu ligu bivše države. U prvoj ligi igrao je samo jednu sezonu i postigao samo jednu pobjedu - u Splitu protiv skopskog Rabotničkog. 

## Poznati igrači i treneri

Iako nije osvajao naslove, vrijedan je spomena jer su neki od velikih hrvatskih košarkaša ponikli u njemu.

U prvu ga je ligu uveo Hrvoje Čulić, Hajdukov vratar s legendarne utakmice protiv Britanaca u Bariju 1944. godine.

Početkom 80-ih poznati su igrači bili Mlađan Tudor, Josip Puljiz i Bjelajac.

Najpoznatiji igrači koji su bili igrali u "Dalvina" su Dino Rađa, Joško Vranković i Ante Grgurević, koji su svoje prve korake napravili u tom klubu.
Ivan Šola

**Ivan Šola** (12. prosinca 1961.) je hrvatski vozač moto-trka.

Poznat je i kao pilot prve hrvatske bob-posade.
JK Mornar

**Jedriličarski klub Mornar** je osnovan 1948. godine. Jedini preživjeli osnivač je **Filko Koludrović**. Nalazi se u zapadnom dijelu Gradske luke u uvali Baluni, Split. Poznata je njegova škola jedrenja koja je dala veliki broj vrhunskih jedriličara. Posada klupske jedrilice *Podgorka* je 1975. godine osvojila nagradu Plava vrpca Vjesnika za pomoć i spašavanje na moru. Mornar je dao velik broj državnih prvaka i dva olimpijca, **Tonko Pivčević i Mate Arapov**. Veliki rezultatski bum počeo je 1996. pod predsjedanjem Lenka Jakelića i traje do danas. U tom periodu jedriličari Mornara osvojili su preko trideset medalja na svjetskim i europskim prvenstvima. Najistaknutiji jedriličari i osvajači medalja su **Mate Arapov, Tonči Stipanović, Tonko Kuzmanić, Karlo Krpeljević, Luka Radelić, Joško Lalić** i trener **Jozo Jakelić**. U klubu je dugi niz godina aktivna brodomodelarska sekcija. JK Mornar je organizirao tri Europska prvenstva u jedrenju i to 1998. za klasu Optimist, 2003. za klasu Laser i 2005. za klasu Laser Radial.

## Povezano
* Antun Mitrović

## Vanjske veze
* JK MORNAR
Ženski vaterpolski klub Bura

**Bura** je ženski vaterpolo-klub iz Splita, osnovan 2000. godine pod nazivom ***POŠK***, a od 2003. godine djeluje kao ***Bura***, uz povremene dodatke imena sponzora.

Ime je dobio prema buri, hladnom sjeveroistočnom vjetru.

Klupsko sjedište je u *Sukošanskoj 2*, Split.

## Uspjesi
Prvenstvo Hrvatske
* prvakinje: 2001., 2002., 2003., 2004., 2005., 2006., 2008., 2011.
* doprvakinje: 2007., 2009., 2012., 2013., 2014.

## Poznate momčadi

### Hrvatske prvakinje 2006.

Sastav prvakinja 2006. godine:
Tešija, K. Majlat, Šupraha, Čatlak, Kalauz, Reić, Beroš, Serdar, M. Majlat, Topić, Grčić, Jovanović, Ukić, Vlahov, Lolic.

Trener: Nikša Savin 

Najviše postignutih pogodaka:

26- Ukić
15- Reić
14- Šehić
13- Jovanović

## Poznate igračice
Na EP 2010. kad su hrvatske vaterpolistice nastupile prvi put u povijesti, Bura je dala ove igračice Josipu Šuprahu i Karmelu Tvrdić. 

## Poveznice
* službene stranice 

## Izvori
Karlo Baumann

**Karlo Baumann**, dipl.ing. (1914-1954), hrvatski jedriličar

## Prvi "labudaš" na Europskom tronu i Olimpijskim igrama

Kao prvi naš jedriličar osigurao je prvo mjesto na Europskom prvenstvu i Olimpijskim igrama. To mu je pošlo za rukom u rujnu 1935. godine na međunarodnoj regati za Prvenstvo Europe u jedrilicama "dinghy", tada najmanjoj priznatoj klasi jedrilica od strane International Yacht Racing Uniona, na Blatnom jezeru u Mađarskoj. Ostvario je pet pobjeda u pet uzastopnih regata i time osigurao nastup na Olimpijskim igrama u Berlinu 1936. godine. Na Olimpijadi 1936. godine zauzeo je 19. mjesto. Osim jedrenja bavio se i unapređivanjem tog sporta u Splitu, te je preveo knjigu "Regatta Taktik" njemačkog autora dr. Manfreda Currya, te ju je djelomično uvrstio u svoju knjigu "Tumač regatnih pravila". 

U kolovozu 1938. godine sudjeluje kao državni predstavnik na Prvenstvu Europe na jezeru Chiemsee kod Münchena i zauzima 5. mjesto u konkurenciji jedriličara iz 9 zemalja.

Poslije II. svjetskog rata bio je jedan od vođa najboljih ronilaca "Brodospasa", koji su vadili potopljene brodove duž Jadranske obale. Organizirao je ronilačke tečajeve na kojima je predavao, te otkrivao tajne struke novim, potencijalnim roniocima s kojima su se stvarale i kasnije popunjavale "Brodospasove" ronilačke ekipe.
Bio je pionir profesionalnog ronjenja  na našoj strani Jadrana s lakom ronilačkom opremom (samostalna opskrba zrakom).

Tvrtka "Pireli" napravila je za njega posebno ronilačko odjelo i opremu. Istraživao je  podmorje i testirao aparate tipa "Frogman", "Draeger" i "Pireli".  

Sudjelovao je u mnogim pothvatima vađenja i spašavanja brodova na morskim dubinama preko 50 metara (Karlo VI, Prestolonasljednik Petar, Karađorđe, Argo, Vuk Karadžić).

Godine 1952. sudjelovao je na Olimpijadi u Helsinkiju, gdje je jedrio u tada tek uvedenoj klasi "finn" i zauzeo je 23. mjesto. 

Samo dvije godine poslije u svojoj 40. godini tragično je završio u splitskoj luci pri zaronu i pokušaju pomoći u osposobljavanju broda "Žužemberk" da isplovi iz gradske luke u Splitu. Zaronio je u lakoj ronilačkoj opremi i nije više isplivao. Na mjestu udesa u znak sjećanja na njega i njegov doprinos postavljena je spomen-ploča. 

Ispraćaj ovog proslavljenog olimpijca bio je veličanstven. Jedriličari su kružili punim jedrima po splitskoj gradskoj luci, a jedna mala jedrilica "jola" imenom "Rose Marie" jedrila je sama, bez kormilara!
Ragbi klub Ragbi 59

**Ragbi klub "Ragbi 59"** je veteranski ragbijski klub iz Splita.

Klupsko sjedište je u Ul. Zrinsko-Frankopanskoj 17 u Splitu.

## Vanjske veze
Vaterpolski klub POŠK

**VK POŠK** je vaterpolski klub iz Splita, osnovan 1937. godine te ugašen 2010. zbog nepodmirenih novčanih davanja. Tijekom povijesti klub je doživio više uspona i padova.

## Sjedište

Staro sjedište i plivalište mu je na splitskom predjelu Zenti.

Sjedište koje koristi je na adresi *Poljudsko šetalište b.b.*, Zimski bazeni, Split.

## Historija

Klub je postao značajnim čimbenikom u državnim prvenstvima tijekom 80-tih godina. Tih godina je klub redovito bio u trci za naslovom prvaka, koji mu je često puta "za dlaku" izmicao.

Ipak, u klupske salone su ušla dva pokala za osvojeni Jugokup, 1980., i 1982/83.

U europskim natjecanjima, osvojena su dva pokala, Kup pobjednika kupova, iz  1981/82. i 1983/84., a postali su europski superprvaci 1983/84..

Najveći uspjesi su došli 90-tih godina, kad su postali državni prvaci 1997/98., a iduću godinu, 1998/99., i osvajači Kupa europskih prvaka. Godine 1999/2000. je osvojen i prvi Hrvatski kup. Tih godine klub se naziva po sponzorima ***Slobodna Dalmacija*** i ***Splitska Banka***

Zbog blokiranih računa klub je nakon 73 godine ugašen. U posljednjoj sezoni osvojio je posljednje mjesto u Jadranskoj ligi.

## Uspjesi
### Međunarodna natjecanja
****

**[[Euroliga (vaterpolo)|Liga prvaka]]**
*pobjednik: 1999.

**[[Kup pobjednika kupova (vaterpolo)|Kup pobjednika kupova]]**
*pobjednik: 1982., 1984.
**finalist: 1980.

**[[Europski superkup (vaterpolo)]]**
*pobjednik: 1984.
**finalist: 1982.

**[[COMEN kup]]**
*pobjednik: 1984., 1985., 1986.

### Nacionalna natjecanja
**[[Hrvatska vaterpolska prvenstva|Hrvatsko prvenstvo]]**
*prvak: 1998.
**doprvak: 2000.

**[[Jugoslavenska vaterpolska prvenstva|Jugoslavensko prvenstvo]]**
*doprvak: 1980., 1982., 1986.

**[[Kup Hrvatske u vaterpolu|Hrvatski kup]]**
*pobjednik: 1999.
**finalist: 1996., 1997.

**[[Jugoslavenski vaterpolski kup|Jugoslavenski kup]]**
*pobjednik: 1980., 1982./83.
**finalist: 1979., 1983./84., 1987./88.

## Sastavi momčadi

#### Pobjednici lige prvaka 1999.
Postava: *Rebić, Đogaš, Trumbić, Jajić, Burburan, Polačik, Sarić, Nagy, Katura, Barać, Kunac, Bošković, Oreb*

## Najpoznatiji igrači i treneri

### Najpoznatiji treneri

Vlaho Asić, Neven Franceschi, Momo Ćurković, Neven Kovačević, Dragan Matutinović, Antun Petrić

### Najpoznatiji igrači

*Milivoj Bebić, u svoje vrijeme najbolji igrač na svijetu
*Deni Lušić
*Damir Polić
*Željko Kaurloto, najbolji strijelac u povijesti talijanske lige (121 pogodak u jednoj sezoni)
*Ante Bratić, vratar
*Ivan Gabrilo
*Branko Jovanović
*Tino Vegar
*Siniša Školneković

Iako nije bio takvog igračkog umijeća kao igrači iz gornjeg popisa, vrijedan spomena je i Vlado Bagat, POŠK-ov igrač od prije i za vrijeme drugog svjetskog rata. On je svojim angažmanom u antifašističkoj borbi stekao status narodnog heroja.

## Napomene


## Vanjske veze

*Službene stranice VK POŠK 
*Vjesnik
Vaterpolski klub Lubinski porat

**Vaterpolski klub Lubinski porat** je vaterpolski klub iz Splita.

Klupsko sjedište je na adresi *Ruđera Boškovića 20/2*, Split.

## Klupski uspjesi

## Vanjske veze
Vaterpolski klub Mornar

**Vaterpolski klub Mornar** je vaterpolski klub iz Splita osnovan 1949. godine.
Trenutačno nastupa pod nazivom *Mornar Brodospas*. 
Klub je redoviti član Prve hrvatske vaterpolo lige i Jadranske lige.

Klupsko sjedište je na adresi Poljudsko šetalište 5, Split.

## Poznati igrači
*Zdeslav Vrdoljak
*Ivo Brzica
*Tomislav Franjković
*Ivo Štakula
*Lovro Radonić
*Boško Vuksanović 
*Renco Posinković
*Miro Kačić

## Poznati treneri

*Dragan Matutinović
*Božo Grkinić 
*Momo Ćurković
*Zdeslav Vrdoljak

## Klupski uspjesi

Višestruki je državni prvak. Osvajač je i europskih klupskih naslova.

**[[Kup pobjednika kupova (vaterpolo)|Kup pobjednika kupova]]**
*pobjednik: 1986/87.

**[[Europski superkup (vaterpolo)|Europski superkup]]**
*finalist: 1987.

**Mitrov kup**
*pobjednik: 1953.

**[[Jugoslavenska vaterpolska prvenstva|Jugoslavensko prvenstvo]]**
*prvak: 1952., 1953., 1955., 1956., 1961.
**doprvak: 1950., 1951., 1957.

**[[Zimsko vaterpolsko prvenstvo Jugoslavije|Zimsko prvenstvo Jugoslavije]]**
*doprvak: 1962.

**[[Jugoslavenski vaterpolski kup|Jugoslavenski kup]]**
*finalist: 1973., 1985./86.

## Međunarodna natjecanja
****

### Plasmani u [[Jadranska vaterpolska liga|Jadranskoj ligi]]

## Sastavi momčadi
#### Pobjednici Mitrov kupa 1953.
Sastav prvaka: Lovro Radonić, Bruno Cvitan, Boško Vuksanović, Božo Grkinić, Tomislav Franjković, Ivo Štakula, Darko Šarenac.

## Izvori
  

## Vanjske veze
*Službene stranice 
*Povijest
Judo klub Pujanke

**Judo klub "Pujanke"** je džudaški klub iz Splita.

Klub je dobio ime po splitskoj četvrti *Pujankama*.

## Klupski uspjesi
(popis nepotpun)

*kategorija dječaci i djevojčice
*prvenstvo Hrvatske:
**2006.: prvi
**2007.: prvi (62 boda, ispred JK "Istarski borac" sa 32 i JK "Dubrovnik" sa 22 boda), na prvenstvu održanom 21. travnja u Dubrovnik

## Službena internet stranica kluba
www.judopujanke.com
Mediteranske igre 1979.

VIII. Mediteranske igre (akronim **MIS**) održane su u gradu Splitu u Hrvatskoj u tadašnoj Jugoslaviji.

Split se je dvaput kandidirao za MIS. Prvi put u Izmiru 1971. (neuspješno), a drugi put u Alžiru 1975., kad je prihvaćena. Za suglasnost je trebalo dobiti pristanak predsjednika Josipa Broza Tita i premijera Džemala Bijedića, a kontakti su išli preko Vladimira Bakarića i Jakova Sirotkovića te Hakije Pozderca.

Sudjelovalo je 14 država koje su se natjecale u 26 sportova, najvećem broju sportova do tad.

Ovaj sportski događaj je trajao od septembra do septembra 1979..

MIS je bio prva velika sportska manifestacija, održana u Jugoslaviji koja je imala dostojan dizajn od sportskih objekata, do vizualnog identiteta kog je vodio tadašnji Centar za industrijsko oblikovanje iz Zagreba (akronim **CIO**). Znak tri kruga u vodi oblikovao je grafički dizajner Boris Ljubičić a maskotu - sredozemnu medvjedicu *Adrijanu*  slovenski dizajner Oskar Kogoj.
Za potrebe igara, podignuto je puno sportskih objekata od kojih je svakako najimpresivniji stadion na Poljudu rad riječkog arhitekta Borisa Magaša.

Uz to je izgrađen i kompleks bazena na Poljudu, kao i velika i mala dvorana na Gripama. Pored tog izgrađena je streljana u Stobreču, kompleks teniskih terena na Gripama i kompleks malih dvorana za borilačke sportove na Gripama. Uz to renoviran je stadion nogometnog kluba Split, košarkaška dvorana na Gripama kao i igralište u Kaštel Gomilici.

Pored Splita i susjedni gradovi dobili su nove terene; Trogir - novu sportsku dvoranu, Omiš obnovljeni stadion, Sinj hipodrom, a Supetar streličarski teren,  Zaton veslačku stazu, Zadar i Makarska nogometna igrališta i Hvarsportsku dvoranu.

Direkcija Osmih mediteranskih igara kao jedinstvena služba Igara osnovana je na sjednici Skupštine općine Split 7. marta 1977. godine. Vodio ju je ing. Damir Dumanić, a tajnik je bio Boris Baranović. Direktori sektora bili su Silvije Dvornik, Zvonko Zavoreo, Slavko Žulj, Stipan Plejić i Artur Takač (Sektor za sport i tehnologiju, gdje je šef službe sporta bio Mihovil Rađa). 

Otvorenje igara umjetnički je oblikovao hrvatski etnolog, etnokoreograf i etnokoreolog Ivan Ivančan.

## Ljestvica medalja
Ljestvica je napravljena prema broju osvojenih zlatnih, srebrnih i brončanih medalja. Kriterij je bio: više osvojenih zlatnih medalja nosi i više mjesto na ljestvici, a u slučaju istog broja, gleda se broj osvojenih srebrnih medalja, a u slučaju istog broja, gleda se broj osvojenih brončanih medalja. U slučaju da je i tada isti broj, poredak je prema abecednom redu. Taj sistem primjenjuje Međunarodni olimpijski odbor, IAAF i BBC.

Debljim slovima i brojevima je označen domaćinov rezultat na ovim Mediteranskim igrama.

## Izvori

## Vanjske veze
* Međunarodni odbor za Mediteranske igre 
* Atletski rezultati na gbrathletics.com
* Jakša Miličić u članku u Slobodnoj Dalmaciji Pristupljeno 2 svibnja. 2010.
Ronilački klub Špinut

**Ronilački klub Špinut** (RK Špinut) je jedan od ronilačkih klubova iz Splita, Hrvatska. Sjedište kluba je na adresi Lučica 7, Split. Klub je statutarno započeo s radom 4. srpnja 1993. godine.

Klub je u sastavu CMAS-a, registriran je pri Hrvatskom ronilačkom savezu kao krovnoj organizaciji ronilaštva u Hrvatskoj i punopravni je član Zajednice tehničke kulture (ZTK). Kroz svoje višegodišnje djelovanje klub održava kontakte i surađuje s ostalim ronilačkim klubovima u Splitsko-dalmatinskoj županiji, kao i u Hrvatskoj.

## Historija

### Osnutak kluba

Vezano uz izgradnju Lučice u Splitu, 1987. godine započinje organiziranje grupe ronioca: Jakov Jeričević, Miro Jeričević, Marijan Dragan, Božidar Katušić i dr. Njihovo djelovanje bilo je iskljućivo u rekreativne  svrhe, ipak imalo je značajnu ulogu u samom nastanku RK Špinut.

### Razdoblje Domovinskog rata i službeni osnutak kluba

Tijekom Domovinskog rata članovi RK Špinut aktivno sudjeluju kao pojedinci u raznim akcijama vađenja vojnih plovila kao i u drugim aktivnostima vezanim uz obranu domovine.

Klub donosi svoj statut 4. srpnja 1993. godine i od tada počinje formalno djelovati, ima prvenstveno ekološko-edukativan karakter. Od službenog oformljenja kluba karakterizira ga stalan rast broja članova kao i zavidna aktivnost kluba u svim granama ronilaštva. U klubu i sada djeluje veći broj ljudi koji se profesionalno bavi ili su se bavili ronjenjem.

## Instruktori

Klupski instruktori su:
* Bruno Stanić (I2)
* Božidar Katušić (I3) - specijalnosti:  noćni zaron, dubinski zaron, suho odijelo i kompresorista

## Klupski uspjesi

### Natjecanja

* 2004. Kup Hrvatske u podvodnim vještinama sa standardnom opremom u Bolu na Braču - ostvareno ekipno četvrto mjesto
* 2007. Kup Marjana u podvodnim vještinama održanom u Splitu - ostvareno ekipno prvo mjesto

### Druge aktivnosti

* 1994. - 2007. tradicionala klupska ekološka akcija *Marjanski čisti žali*
* domaćin savezne eko akcije 2005. godine
* 2006. osvojeno prvo mjesto u pripremanju brujeta
* 2007. osvojeno treće mjesto u pripremanju brujeta
* 2008. organizatori manifestacije "Terra blue - Split 08"
* redovno sudjelovanje na značajnijim eko akcijama u županiji kao i u eko akcijama na području čitavog Jadrana

## Programi edukacije

Programi edukacije obuhvaćaju sve kategorije u ronilaštvu, od početnih pa do najnaprednijih kategorija, kao i sve specijalizacije vezane za napredna zvanja kao što su noćni zaron, dubinski zaron, ronilac kompresorist, ronilac u suhom odijelu i sl.

Uz suradnju sa vanjskim suradnicima klub po potrebi organizira određene specijalnosti za koje se pokaže interes članstva, a nema vlastiti kadar. To su prvenstveno podvodna fotografija i podvodna arheologija.

## Povezano
* Ronjenje
* Plivanje
Vaterpolski klub Veteran '70

**Vaterpolski klub Veteran '70** je vaterpolski klub iz Splita.

Klupsko sjedište je na adresi *Poljudsko šetalište b.b.*, Split.

## O klubu

Nastao sasma spontano,slućajno,jednog proljetnog dana 1970..koja godina mu je i u imenu, traje i cvjeta.Mijenjaju se generacije,osvježava stabljika i početna ideja cvate.Stari, dijelom poznati i priznati športaši-vaterpolisti u "Veteranu 70"našli su sredinu od koje su napravili embrio sa smislom i koji je, u stvari i prirodni nastavak njihovih, točnije naših poluugaslih športskih života.
Drugi je to smisao od natjecateljskog,ali sadržajniji. Oblik je to športskog druženja koji godine čini zanimljivima i svaki sastanak i putovanje obogaćuje novim dojmovima i smislom okupljanja. Čovjek bi bio beskrajno nesretan kad bi morao sebi priznati da sva ljepota Svijeta  postoji samo u sokovima mladosti. "Veteran 70" je najrječitiji dokaz tome da i u poznim godinama ljepota ne umire.
Biti mlad u starijim godinama, kretati se, fizički djelovati, putovati, upoznavati nepoznato, sjećati se proživljenoga, obnavljati uspomene, reći lijepu riječ, pomoći prijatelju, vratiti se u mladost-to je bit i smisao.
U ovom vremenu općeg obezvrjeđivanja istinskog amaterskog športa, ako oni koji su silom godina dozreli da unose istinu u šport ne budu vratili športu njegovo dostojanstvo, pitamo se tko će to učiniti umijesto njih?
Slika o nama veteranima nebi bila potpuna ako se nebi spomenula i nekolicina naših članova,prijatelja i vrijednih športaša, koji su nas u ovom razdoblju napustili.Svaki od njih bio je ličnost za sebe, koja je svojim osobitostima obogaćivala ukupnu sliku našeg kolektiva i kojih ćemo se još dugo, dugo s nostalgijom sjećati.

## uspjesi kluba

ČLanovi kluba sudjelovali su 23 godine na Prvenstvu Hrvatske u vaterpolu, i u tom razdoblju bili su 11 puta prvaci. Na međunarodnoj sceni sudjelovali su na mnoštvu turnira po Europi, a neke od njih su i osvojeni.
Najveći uspjesi su:

# brončana medalja s prvenstva svijeta IZ PERTHA AUSTRALIJA 1993.god.
# srebrna medalja s međunarodnog TURNIRA BULAWAYO SOUTH AFRICA 1994.god.
# zlatna medalja s međunarodnog TURNIRA U LOS ANGELESU, USA 1996.god.
# srebrna medalja s prvenstva svijeta IZ SHEFFELDA, ENGLAND 1996.god.
# zlatna medalja s prvenstva svijeta IZ PORTLANDA OREGON,USA 1998.god.
# srebrna medalja s prvenstva svijeta IZ MUNICH,GERMANY 2000. god.

## Vanjske veze
Antun Mitrović

**Antun (Tonči) Mitrović** (Split, 24. ožujka 1920. - Zagreb, 4. lipnja 1996.), splitski jedriličar, član JK Mornar i neko vrijeme njegov predsjednik, dugogodišnji kormilar krstaša *[[Podgorka]]*. Godine 1975. *Podgorka* je, pod vodstvom Tonča Mitrovića postavila rekord Mrdujske regate koji je 33 godine ostao neoboren. Stalni sudionik na Transjadranskim regatama (u to je vrijeme *Podgorka* nosila naslov najbržeg krstaša na Jadranu), trener jedriličarskog tima na XX. Olimpijskim igrama u Münchenu 1972. godine (Kiel). Bio je i predsjednik Jedriličarskog saveza. Uveo klasu Optimist u naše prostore, te se njemu u čast svake godine u Splitu održava jedriličarsko natjecanje pod nazivom Memorijal Tonča Mitrovića u toj klasi.
Igor Marić

**Igor Marić** (Split, 15. kolovoza 1982.) je član hrvatske bob-posade.

## Sportski rezultati

### Zimske olimpijske igre
* **[[XXI. Zimske olimpijske igre - Vancouver 2010.|Vancouver 2010.]]**
** x. bob četverosjed
Bernard II. Zanne

**Bernard II. Zanne** (Venecija, o. 1450. – Rim, 1517), talijanski svećenik i splitski nadbiskup (1503–1514). Rođen je u uglednoj obitelji koja je svojoj prošlosti davala pape i kardinale. Bio je doktor filozofije i magistar teologije, te humanist i vrlo obrazovana osoba. Tokom nadbiskupovanja u Splitu pripadao je splitskom humanističkom krugu u kojem je značajna osoba bio i književnik Marko Marulić, njegov suvremenik.

Napisao je i tiskao u 1505. u Veneciji djelo "Tri metafizička pitanja" (lat. *Tres metaphisicae quaestiones*). Službovao je u Splitu u vrijeme velike osmanske opasnosti zbog čega je tražio pomoć od Venecije. Godine 1515. održao je znameniti protuturski govor na zasjedanju Petog lateranskog općeg sabora kojeg je sazvao papa Julije II.

## Napomene

## Literatura
* *Vidović, Mile, Povijest Crkve u Hrvata, Crkva u svijetu, Metković-Split, 2007.*
Sveti Venancije

**Sveti Venancije** (lat. *Venantius Martyr*) († o. 257.), salonitanski biskup i kršćanski mučenik. Došao je iz Rima u Dalmaciju širiti kršćansku vjeru. Umro je mučeničkom smrću negdje u unutrašnjosti Dalmacije, a njegove su kosti, po nalogu pape Ivana IV. (640.-642.) prebačene u Lateransku baziliku u Rimu.

## Vanjske veze

* Sveti Venancije prvi biskup solinski i mučenik duvanjski
Ekonomski fakultet u Splitu

**Ekonomski fakultet u Splitu** je visoko učilište u sastavu Sveučilišta u Splitu. Do izgradnje nove zgrade na Sveučilišnom kampusu 2002. godine, fakultet je bio dislociran na više lokacije u širem središtu Splita. Nova zgrada fakulteta s dograđenim dijelom iz 2006. zauzima 11.000 m2 s 2155 sjedećih mjesta podijeljenih u najsuvremenije opremljenih osamnaest dvorana, četiri vijećnice, četiri informatička laboratorija za nastavu i jedan za potrebe studenata. Knjižnica Fakulteta se po bogatstvu knjižničnog fonda ekonomske struke svrstava na drugo mjesto u Hrvatskoj i prvo u Dalmaciji. Ima preko 30 000 monografskih publikacija.

Na fakulteta je zaposleno 126 djelatnika, od čega 88 nastavnika.

## Organizacija i ustroj

Fakultet u svom sastavu ima sljedeće poslovne ustrojbene jedinice i to: 
* Centar za preddiplomski studij
* Centar za diplomski studij
* Centar za poslijediplomski studij
* Centar za stručni studij
* Centar za cjeloživotno obrazovanje
* Centar za znanstvena istraživanja i razvoj
* Stručne službe

Na Fakultetu se kao znanstveno-nastavne i nastavne ustrojbene jedinice ustanovljavaju katedre i zavod i to: 
* Katedra za ekonomiku nacionalnog gospodarstva
* Katedra za kvantitativne metode
* Katedra za financije
* Katedra za management
* Katedra za marketing
* Katedra za opću ekonomiju
* Katedra za računovodstvo
* Katedra za neekonomske predmete (nastavna katedra)
* Zavod za znanstveno-istraživački rad

## Napomene

## Vanjske veze

* Službena stranica Ekonomskog fakulteta
RK Split

**RK Split** je rukometni klub iz grada Splita.

## O klubu

Rukometni klub Split je osnovan 1948. godine u Splitu.

## Klupski uspjesi

Najveće uspjehe su postizali u drugoj polovici devedesetih godina prošlog stoljeća, pod vodstvom trenera Vatromira Srhoja, kada su bili doprvaci države i polufinalisti Kupa EHF (1997./98.).

Sezone 2010./11. Splitovi rukometaši su došli do poluzavršnice hrvatskog kupa, izbacivši prethodno favorita Nexea iz Našica. U poluzavršnici su izgubili od Poreča 33:34 (18:18), iako su u 49. minuti vodili 31:24.

**[[Hrvatska rukometna prvenstva|Hrvatsko prvenstvo]]**
*doprvak: 1996./97., 1997./98.

**[[Hrvatska rukometna prvenstva|Prvenstvo SR Hrvatske]]**
* prvak: 1963., 1971., 1988.

**[[Kup EHF]]**
*polufinale: 1997./98.

## Nazivi kluba
* *Split*
* *Uniondalmacija*
* *Split Sting*
* *KRM*
* *Brodomerkur*
* *Koteks*
* *EMC*

## Dvorana

RK Split igra u maloj dvorani SC Gripe. Posjeduju i igralište u Vukovarskoj ulici.

## Poznati igrači

Klub je iznjedrio nekoliko vrhunskih igrača kao što su Petar Metličić, Ivano Balić, Drago Vuković, Ljubo Vukić, Jakov Gojun,  Dalibor Anušić, Ivica Maraš, Ante Vukas, Stipe Mandalinić, Šime Ivić, Ivan Slišković, Nikola Blažičko, Dragan Jerković,  Goran Bogunović, Jakov Vranković, Mario Cvitković  i  Josip Božić-Pavletić.  Za Split je od 1997. do 1999. branio hrvatski reprezentativni vratar Tonči Peribonio, kad je bio kapetan momčadi.

Hrvatski reprezentativac Zoran Mikulić je 2008. postao trener Splitovih rukometaša.

Hrvatski izbornik Željko Babić je bio trener Splitovih rukometaša.

## Pregled po sezonama u prvenstvima
Plasmani prve momčadi *Splita* u prvenstvima.
### U Jugoslaviji

 Jugoslavenko rukometno prvenstvo (kategorija) 

### U Hrvatskoj

 Sezone prvog ranga hrvatskog prvenstva  
Sezone nižih rangova hrvatskog prvenstva 

## Međunarodna natjecanja
Utakmice ***Splita*** (***Brodomerkura***, ***Koteksa***) u međunarodnim natjecanjime. Utakmice su označene:
* **podebljano** - za utakmice kući
* normalne debljine - za utakmice u gostima
* *kurzivom* - za utakmice na neutralnom terenu

### [[Kup EHF]]

### Challenge Cup

## Vanjske veze
* http://www.rk-split.hr

## Izvori
* Gordan Stojanac: Splitske ruke pune baluna : 60 godina Rukometnog kluba Split, Split, 2008.
HVK Gusar

**Hrvatski veslački klub "Gusar"** iz Splita najtrofejniji je veslački klub u Hrvatskoj.

## Historija

Klub je osnovan 5. ožujka 1914. u Splitu, pred početak prvog svjetskog rata, a osnivači su bili inž. Fabjan Kaliterna (osnivač Hajduka), inž. Josip Kodl i dr. Ivo Stalio koji je izabran za prvog predsjednika. Već iste godine, na inicijativu “Jadrana” ustanovljena je veslačka sekcija Hrvatskog sportskog saveza u Zagrebu..

## Najznačajniji uspjesi

:
8. rujna 1923. godine u Crikvenici na prvom veslačkom prvenstvu Jugoslavije, na kojem su sudjelovali samo klubovi iz Hrvatske (“Krka”-Šibenik, “HVK”-Zagreb, “Neptun”-Dubrovnik, “Gusar”-Split, “Adria”-Split i “Vukovar” iz Vukovara) Gusar je odnio skoro sve pobjede. 
:
1929. “Gusarov” osmerac nastupa na europskom prvenstvu u Bidgoszczu u Poljskoj i osvaja srebrenu medalju. Veslali su: Dragi Glavinović, prof. Josip Gattin, Miće Ljubić, Emil Brainović, Petar Kukoč, Josip Mrklić, prof. Andro Žeželj, Duško Žeželj i kormilar Kamilo Roić.
:
4. rujna 1932. na europskom prvenstvu u Beogradu, “Gusarov” osmerac u sastavu Vjekoslav Rafaelli, Ivo Fabris, Elko Mrduljaš, Jure Mrduljaš, Petar Kukoč, Jakov Tironi, Luka Marasović, Bruno Marasović i kormilar Miroslav Kraljević, osvojio je zlatnu medalju.
:
1952. na Olimpijskim Igrama u Helsinkiju Gusarov četverac bez kormilara osvaja zlatnu olimpijsku medalju. To su bile prve zlatne olimpijske medalje koje su osvojili hrvatski sportaši i prve zlatne olimpijske medalje za Jugoslaviju. Veslali su: Duje Bonačić, Mate Trojanović, Velimir Valenta i Petar Šegvić. Trener je bio Davor Jelaska.
Na svjetskom prvenstvu u Indianapolisu 1994. godine u dvojcu sa kormilarom Tihomir Franković, Igor Boraska i kormilar Milan Ražov osvajili su zlatnu medalju. Trener je bio Igor Čulin.
:
Braća Siniša i Nikša Skelin tri puta (2002., 2005. i 2007.) su osvojila svjetski kup u disciplini dvojac bez kormilara. Trener je bio Igor Čulin. 
:
Ukupno, veslači Gusara (kao članovi Gusara, jer neki od njih su osvajali medalje i kao članovi drugih klubova) osvojili su 4 zlatne, 2 srebrne i 7 brončanih olimpijskih medalja, 3 zlatne, 11 srebrnih i 5 brončanih medalja sa svjetskih prvenstava, 9 zlatnih, 9 srebenih i 10 brončanih medalja s europskih prvenstava, 6 zlatnih medalja na Svjetskom kupu, mnoštvo medalja na Mediteranskim igrama, svjetskim prvenstvima za juniore i najznačajnijim međunarodnim regatama, te više stotina medalja na državnim prvenstvima Jugoslavije i Hrvatske. Sam legendarni veslač Gusara Zlatko Celent, sudionik 4 Olimpijade i osvajač jedne olimpijske brončane medalje i jednog 4. mjesta (poginuo u prometnoj nesreći 25. veljače 1992. kod mjesta Miškovići na otoku Pagu) bio je 25 puta državni prvak!.

## Najistaknutiji veslači

* Duje Bonačić
* Mate Trojanović
* Velimir Valenta
* Petar Šegvić
* Elko Mrduljaš
* Ivo Fabris
* Petar Kukoč
* Slavko Alujević 
* Zlatko Celent
* Duško Mrduljaš
* Mirko Ivančić
* Tihomir Franković
* Igor Boraska
* Siniša Skelin
* Nikša Skelin
* Damir Vučičić
* Tomislav Smoljanović 
* Milan Ražov (kormilar)
* Josip Reić (kormilar)
* Ratko Cvitanić (kormilar).

## Izvori
Pomorski fakultet u Splitu

**Pomorski fakultet u Splitu**, visoko učilište u sastavu Sveučilišta u Splitu. Kao Visoka pomorska škola djeluje od 1959. godine. U lipnju 2000. postaje jedina sastavnica sveučilišta koja je dobila svjedodžbu kvalitete **ISO 9002** od klasifikacijskih društava *Bureau Veritas* i *Hrvatskog registra brodova* za visokoškolsko obrazovanje i izobrazbu, znanstveni i stručni rad, te izdavačku djelatnost.

## Ustrojbene jedinice
* Zavod za nautiku
* Zavod za brodostrojarstvo
* Zavod za pomorske elektrotehničke i informatičke tehnologije
* Zavod za pomorske sustave i procese
* Katedra za opće i zajedničke predmete
* Katedra za strane jezike

## Napomene

## Vanjske veze
* Službene stranice
Prirodoslovno-matematički fakultet u Splitu

**Prirodoslovno-matematički fakultet u Splitu** (akr. **PMF**), visoko učilište u sastavu Sveučilišta u Splitu.

## Odjeli fakulteta

* Odjel za biologiju
* Odjel za fiziku
* Odjel za informatiku
* Odjel za kemiju
* Odjel za matematiku
* Odjel za politehniku
* Samostalna katedra za DHZ

## Vanjske veze

* Službene stranice
NK Adriatic Split

NK **Adriatic** je hrvatski nogometni klub iz Splita.

## O klubu

NK **Adriatic** je osnovan je 25. svibnja 2010. godine. Brzo nakon osnutka NK **Adriatic** je stekao veliku popularnost među mladim nogometašima, pa je interes dječaka za upis u klub nadmašio sva početna očekivanja. Klub se natječe u 1.županijskoj ligi Splitsko-dalmatinske županije.

*Osnivač* kluba je: Franko Bogdan.

## Igralište

NK **Adriatic** svoje utakmice kao domaćin igra na terenu CTS (pomoćnom terenu RNK Split) stadiona Park mladeži.

## Škola nogometa

Natječu se u uzrastima pionira, kadeta i juniora. Za NK **Adriatic** se može reći da se već u prvoj natjecateljskoj sezoni pozicionirao među tri najjača omladinska pogona u Dalmaciji, s tim da je u programu kluba i organizacija dvaju dječjih turnira, Adriatic Cupa, koji je održan u veljači 2011. (Lokomotiv Moskva je osvojio turnir), te natjecanje za najmlađe „Prvi koraci“, koje je popularnost steklo još u vrijeme dok je alfa i omega kluba Franko Bogdan vodio školu nogometa vranjičkog Omladinca. Taj uskrsni turnir ujedno je i najmasovnije nogometno natjecanje na ovim prostorima.

## Vanjske veze
* Klupske stranice
Tina Erceg

**Tina Erceg** (Split, 3. svibnja 1988.) je hrvatska gimnastičarska reprezentativka. Članica je gimnastičarskog kluba Marjan.

## Športska karijera
Gimnastikom se bavi od 7 godine u Kaštelima.
Državna je reprezentativka. Sudjelovala je na nekoliko juniorskih i seniorskih prvenstava te na OI 2008. godine.

## Športski uspjesi
Hrvatska:
* državna prvakinja: 2000. (preskok, greda, razboj)

Na svjetskom kupu u Mariboru 2005. osvojila je srebro za vježbu na parteru. 2006. je na svjetskom kupu u Mariboru osvojila srebro na razboju i broncu na prijeskoku. Na otvorenom prvenstvu Nizozemske je osvojila zlato u preskoku 2004. godine.

Izborila je pravo sudjelovati na OI 2012.

## Izvori

## Vanjske veze
*Osobne stranice 
*Međunarodni gimnastički savez
Laboratorij za istraživanje boli

**Laboratorij za istraživanje boli** Medicinskog fakulteta u Splitu namijenjen je istraživanju nocicepcije i boli.

## Historija
Laboratorij za istraživanje boli osnovan je 2002. godine na Medicinskom fakultetu u Splitu. Utemeljitelj Laboratorija je prof. dr. sc. Damir Sapunar. Voditeljica laboratorija je prof. dr. sc. Livia Puljak.

## Istraživanja
Laboratorij se bavi istraživanjima neurobiologije neuropatske boli i doživljaja boli.

## Objavljeni radovi
*Fisher G et al. Direct injection into the dorsal root ganglion: Technical, behavioral, and histological observations. J Neurosci Methods. 2011.
*Kraljevic S et al. Parents' Pain Catastrophizing is Related to Pain Catastrophizing of Their Adult Children. Int J Behav Med. 2012.
*Puljak L & Sapunar D. Web-Based Elective Courses for Medical Students: An Example in Pain. Pain Med. 2011.
*Sapunar et al. Attenuation of pain-related behavior evoked by injury through blockade of neuropeptide Y Y2 receptor. Pain. 2011.
*Lovric Kojundzic et al. Depression of Ca/Calmodulin-Dependent Protein Kinase II in Dorsal Root Ganglion Neurons after Spinal Nerve Ligation. J Comp Neurol 2010.
*Puljak L et al. Lidocaine injection into the rat dorsal root ganglion causes neuroinflammation and pain-related behavior. Anesth Analg. 2009.
*Kosta V et al.  Spine deformity in a rat model of neuropathic pain causes pain-related behavior. Eur J Pain. 2009.
*Puljak L et al. Targeted delivery of pharmacological agents into rat dorsal root ganglion. J Neurosci Methods. 2009.
*Hogan Q et al. Restoration of calcium influx corrects membrane hyperexcitability in injured rat dorsal root ganglion neurons. Anesth Analg. 2008.
*Znaor L et al. Association of neural inflammation with hyperalgesia following spinal nerve ligation, Croat Med J. 2007.
*Sapunar D et al.  Distinct membrane effects of spinal nerve ligation on injured and adjacent dorsal root ganglion neurons. Anesthesiology 2005.
*Sapunar D et al. Effect of peripheral axotomy on pain-related behavior and dorsal root ganglion neurons excitability in NPY transgenic rats. Brain Res 2005.
Josipa Šupraha

**Josipa Šupraha** (Split, 9. lipnja 1991.) je hrvatska vaterpolistica i hrvatska reprezentativka. Igra u obrani. Studira menadžment u Stocktonu u Ohiu, SAD. Visine je 172 cm. Igra desnom rukom.
 
Sudjelovala je na EP 2010. kad su hrvatske vaterpolistice nastupile prvi put u povijesti. Te je sezone igrala za Buru.

## Izvori
*EP 2010.
Anamarija Reić-Kranjac

**Anamarija Reić-Kranjac** (Split, 3. srpnja 1987.) je hrvatska vaterpolistica i hrvatska reprezentativka. Igra na svim pozicijama. Visine je 178 cm. Igra desnom rukom.
Vaterpolo igra od 2002. godine.
Sudjelovala je na EP 2010. kad su hrvatske vaterpolistice nastupile prvi put u povijesti. Te je sezone igrala za Mladost.

## Izvori
*EP 2010.
Splitski konkatedralni dekanat

**Splitski konkatedralni dekanat** je teritorijalno-pastoralna jedinica u sastavu Splitsko-makarske nadbiskupije i najmlađi dekanat koji se sastoji od trinaest župa. Za pontifikata splitsko-makarskog nadbiskupa Marina Barišića (od 2000.) ukazala se potreba za osnivanjem još jednog dekanata na teritoriju grada Splita. Zbog toga je 3. kolovoza 2003. godine nadbiskup donio odluku o utemeljenju konkatedralnog dekanata.

Dekan nije konkatedralni župnik župe sv. Petra, nego jedan od župnika s područja dekanata kojeg predlože područni svećenici, a odobri i imenuje nadbiskup. Za prvog dekana imenovan je don Vjenceslav Kujundžić, župnik župe sv. Josipa na Mertojaku.

Konkatedralni dekanat sastavljen je od 13 župa: konkatedralna sv. Petra apostola (Lokve), Materinstva BDM (Brda), sv. Spasa (Mejaši), Presvetog Srca Isusova (Visoka), sv. Pavla Apostola (Pujanke), sv. Andrije Apostola (Sućidar), Gospe od Milosrđa (Žnjan), sv. Leopolda Bogdana Mandića (Sirobuja), sv. Ivana Krstitelja (Trstenik), sv. Josipa (Mertojak), sv. Luke Evanđelista (Kocunar), sv. Mateja Apostola (Ravne njive), te sv. Marka Evanđelista (Neslanovac). Dekansku službu vršit će jedan od župnika kojeg imenuje nadbiskup, nakon što prema običaju župnici predlože svoja tri kandidata.

Od navedenih trinaest župa, samo jednom, onom na Visokoj, upravljaju redovnici (isusovci), a ostale vode svjetovni svećenici.

## Napomene

## Literatura

* *Vidović, Mile, Splitsko-makarska nadbiskupija: župe i ustanove, Crkva u svijetu, Split, 2004.* 

## Vanjske veze

* IKA - Utemeljen novi dekanat u Splitu